
_START_ARTICLE_
Lutherrose
_START_PARAGRAPH_
Lutherrosen er Martin Luthers personlige segl fra 1530, og er blevet et udbredt symbol for den evangelisk-lutherske kirke. Korset i hjertet symboliserer troen på den korsfæstede Jesus Kristus. Det røde hjerte står for liv og kærlighed, mens den hvide rose repræsenterer glæde og fred. Den blå farve reflekterer himmelens herlighed og guldringen henviser til evigheden og uendelig rigdom.
_START_SECTION_
Lutherrosen i heraldikken
_START_PARAGRAPH_
Lutherrose indgår som en figur i mange våbener i Tyskland, nogle gange som tegn på at Luther har været de pågældende steder, men oftere som en politisk-religiøs markering._NEWLINE_Spejderkorpset Ring Evangelischer Gemeindepfadfinder bruger Lutherrosen som korpsmærke._NEWLINE_Lutherrosen er også udbredt i ungarske byvåbener, eksempelvis i Bezi, Dunaegyháza, Kajárpéc, Kemeneshőgyész, Malomsok, Mórichida og Tényő.